GiliGold/VAD_KnessetCorpus huggingface dataset:
עאידה תומא סלימאן: אני רואה שמבחינת האוכלוסייה הערבית אתם כמעט עומדים בסטנדרט, או בממוצע שקיים בשירות המדינה באופן כללי.
עאידה תומא סלימאן: אם אני זוכרת נכון זה 9.7% - - -
<אמי פלמור: 9.2%
עאידה תומא סלימאן: במדינה.
עאידה תומא סלימאן: כלומר, אתם ביחס לשירות המדינה אתם עומדים בממוצע, אבל ביחס לאוכלוסייה זה עדיין ירוד.
<אמי פלמור: אני אגיד כמה דברים, אנחנו תכף נראה את העלייה המתמדת שיש לנו בקליטה - - -
עאידה תומא סלימאן: אני חושבת שאתם אחד המשרדים שכן אפשר לתת דוגמה לזה, כי זה אחד המשרדים שפרוס על פני כול הארץ.
עאידה תומא סלימאן: לא כמו משרדים אחרים שהכול מרוכז בירושלים או ש-70%-80% מהעבודה היא בתוך ירושלים.
<אמי פלמור: יש לנו קרוב ל-4,000 עובדים שפרוסים ב-70 אתרים ברחבי הארץ, ממסעדה בצפון.
<אמי פלמור: שם יש לנו בית דין דרוזי דתי, ועד באר שבע ואילת בדרום.
<אמי פלמור: יש לנו יחידות מאוד גדולות שיושבות: בנצרת, חיפה, נתניה, בחדרה, באזורים יותר צפוניים בארץ, ולכן באמת יותר קל לאוכלוסייה הערבית להשתלב במשרד, אבל יש לנו לא מעט עובדים בירושלים, תל אביב ובבאר שבע.
<אמי פלמור: היעדים שלנו הם לקלוט אותם בכל רחבי הארץ.
<אמי פלמור: התחלתי להגיד, שתי קבוצות אוכלוסייה שאנחנו עדיין נמצאים רחוק מהיעדים שהיינו רוצים להיות בהם, זה יוצאי אתיופיה ואנשים עם מוגבלות – אלו קבוצות שאנחנו עדיין מנסים לפענח איך לשפר את הקליטה, איך לשפר את ההתמודדות על משרות.
<אמי פלמור: אנחנו נמשיך וככה נרחיב על זה.
<אמי פלמור: מילה על השקף הקודם.
<אמי פלמור: חוץ מהעובדים שעובדים בתקן אנחנו מעסיקים במיקור חוץ עוד קרוב ל-2,000 עורכי דין בסנגוריה הציבורית ובסיוע המשפטי.
<אמי פלמור: שם הייצוג לבני החברה הערבית הוא כמעט 20%.
<אמי פלמור: כלומר, עורכי דין פרטיים שנותנים לנו שירותים בייצוג - - -
עאידה תומא סלימאן: פרילנסרים כאלה?
<אמי פלמור: כן, הם פרילנסרים, אבל הם עובדים באופן מאוד מאוד מסיבי עם המשרד.
<אמי פלמור: הם נבחרים גם כן באיזה תהליך מעין מכרזי כדי להיות במאגר הזה.
<אמי פלמור: שם אנחנו רואים 1.5% - 29 עורכי דין שהם יוצאי אתיופיה ו- 391 עורכי דין ערבים ודרוזים שמתפרנסים בעצם מהמדינה בסכומים של עשרות עד מאות אלפי שקלים - - -
עאידה תומא סלימאן: זה רק שווה למספר העובדים בתוך המשרד.
<אמי פלמור: בתוך המשרד, גם הדבר הזה הוא מאוד משמעותי מכיוון שהם אנשים שמטעם הממסד נותנים ייצוג.
<אמי פלמור: אני חושבת שיש משמעות לדבר הזה שאתה מתפרנס מהמדינה, מייצג את המדינה בהרבה מובנים גם בדרך הזאת.
<אמי פלמור: בואו נעבור לשקף הבא.
<אמי פלמור: זה לגבי המיקום של נשים בדרגים השונים של המשרד.
<אמי פלמור: בלי להיכנס יותר לנותנים אנחנו רואים שיש שווין כמעט מלא בין אחוז הנשים לבין הייצוג שלהן בדרגות השונות.
<אמי פלמור: אפשר לעבור הלאה, לשקף הבא.
עאידה תומא סלימאן: מעל ל-60% זה בדרג הבכיר זה נשים?
<אמי פלמור: כלומר, יש יחס שווה.
<אמי פלמור: להפך, אנחנו ככה צוחקים כשמתנה סוף סוף גבר לתפקיד ניהולי - - -
עאידה תומא סלימאן: אני כל הזמן מחפשת ככה להגיד, 'הנה תפסתי משהו', אבל חשבתי שטעיתי מבחינת הקריאה שלי.
<אמי פלמור: עשינו רשימה של הנשים בתפקידים הבכירים במשרד: שרת משפטים, אני כמנכ"לית, נציבת הביקורת על מערך התביעה שמעמדה מקביל לשופט עליון, היועצת המשפטית של משרד המשפטים.
<אמי פלמור: בתוך משרד המשפטים יש יועץ משפטי למשרד, זה תמיד נוראה מבלבל כי יש לנו את ה-יועץ המשפטי לממשלה, משנה ליועץ המשפטי לממשלה – דינה זילבר, משנה לפרקליט המדינה – אורית סון, תשע פרקליטות מחוז, רחל שילנסקי שנמצאת פה איתי היא אחת מהן, מנהלות מחלקה בפרקליטות המדינה, שתי משנות לסנגוריה הציבורי הארצי ובעבר הסנגורית הציבורית הארצית – ענבל רובינשטיין, מנהלת מחלקת חנינות, ראשת היחידה הממשלתית לחופש מידע, ראשת בתי הדין לעררים לפי חוק כניסה לישראל, ועוד, ועוד, ועוד, מבקרת המשרד.
<אמי פלמור: כלומר, אם אני אמשיך לתאר אנחנו לא נעצור פה היום.
<אמי פלמור: הדבר המאוד מעניין הוא דווקא הנושא של פערי שכר, אני חושבת.
<אמי פלמור: חשוב לי ככה לספר לך על זה כי אולי את תרמי את הכפפה ותעודדי את משרד הכלכלה.
<אמי פלמור: יש לנו נתונים על פערי השכר מכיוון שהשתתפנו בתחרות 'המעסיק השוויוני' שמשרד הכלכלה הכריז עליה שנה שעברה.
<אמי פלמור: נדרשנו לענות על עשרות שאלות קשות ביותר על תחשיבי שכר והלאה.
<אמי פלמור: לצערי, התחרות מעולם לא הגיעה לידי גמר.
<אמי פלמור: בכל פעם שאני פוגשת את מנכ"ל משרד הכלכלה אני אומרת לו - - -
עאידה תומא סלימאן: הם הבטיחו שהם בתוך חודש מרץ הם מכריזים - - -
<אמי פלמור: אני כבר קינתי שמלה כדי לקבל את הפרס, כי אני בטוחה שאנחנו נקבל את הפרס - - -
עאידה תומא סלימאן: מה, היא יצאה מהאופנה?
<אמי פלמור: לגמרי.
<אמי פלמור: זו השמלה של השנה שעברה.
<אמי פלמור: מתי שיוכרז הפרס כבר יש הצדקה לשמלה חדשה.
<אמי פלמור: אני תמיד אומרת על משרד המשפטים שמעמד הנשים שם כל כך מבוסס כך שאנחנו לא פוחדות להגיד שקנינו שמלה לתחרות, אנחנו מרגישות בנוח.
<אמי פלמור: אני רוצה לדבר על פערי השכר כי זה באמת נושא מאוד מעניין.
<אמי פלמור: אנחנו יודעים, לפי מכון המחקר אדווה, שפערי השכר בין נשים לגברים בישראל עומדים על 44%.
<אמי פלמור: כלומר, מבחינה סטטיסטית על כל שקל שמרוויח גבר אישה מרוויחה 66 אגורות.
<אמי פלמור: במשרד המשפטים פערי השכר נמוכים באופן משמעותי והם עומדים על 12% בלבד.
<אמי פלמור: כלומר, נשים מרוויחות 88 אגורות, אבל הצגנו פה על כל שקל של גבר, אבל בדרגים המרכזיים שלנו פער השכר הוא רק 4%.
<אמי פלמור: בחלק מהדרוגים המרכזיים אצלנו נשים מרוויחות יותר מגברים.
<אמי פלמור: עכשיו לא עשינו מחקר עומק.
<אמי פלמור: הבאנו פה דוגמה של דירוגי הפרקליטים ששם הסברתי למה נשים מרוויחות יותר מגברים, מכיוון ששם יש באמת את השוויון הזה שנוצר כתוצאה מההזדמנות לעבוד גם 50 שעות נוספות מהבית.
<אמי פלמור: אנחנו באמת רואים שנשים מנצלות את זה, יוצאות הביתה בשעה סבירה, יושבות אחר כך בערב ועובדות על התיקים ויכולות לחייב את המשרד על שעות העבודה האלה.
<אמי פלמור: זה מודל שכר שמבוסס, קודם כל על יחסי אמון מאוד משמעותיים בין המעסיק לעובד.
<אמי פלמור: זה מעמד ייחודי שהפרקליטים זכו לו.
<אמי פלמור: התחלנו בשנה שעברה בפיילוט ברשות הפטנטים.
<אמי פלמור: שם יש לנו מדענים ויש לא מעט מדעניות ערביות, אנחנו מאוד גאים בזה.
<אמי פלמור: הם עובדים חצי שבוע מהבית.
<אמי פלמור: הגענו למודל יחד עם נציבות שירות המדינה.
<אמי פלמור: הדבר הזה מאפשר גם הרבה מאוד תעסוקה בפריפריה.
<אמי פלמור: כלומר, אם אתה מומחה לאיזה תחום מדעי ואתה גר בצפון, אתה לא חייב לעבוד ברשות הפטנטים בירושלים חמישה ימים בשבוע, יש רק אחת בארץ.
<אמי פלמור: אתה יכול שלושה ימים בשבוע להיות בבית, יומיים להיות ברשות הפטנטים ובשבוע לאחר מכן הפוך, שלושה ימים ברשות הפטנטים יומיים בבית, כי שם יש עבודה על פי תפוקות.
<אמי פלמור: כלומר, אתה צריך לבחון, בוחן פטנטים צריך לעמוד במכסה מאוד ברורה ולכן אפשר למדוד אותו.
<אמי פלמור: אם היית בבית ולא עשית את מה שצריך, מאוד קל לאמוד את כמות העבודה שהיית צריך לעשות.
עאידה תומא סלימאן: אני חייבת להגיד פה, וסליחה שאני קוטעת אותך.
עאידה תומא סלימאן: בדיון שהתקיים בנושא הרפורמה, שם אני שאלתי שאלה מאוד פשוטה, כאילו במקום לעשות את כל התהליכים, אני לא באה לבקר אותם, תהליכים שמנסים לסגור פערים, האם יש כלים בשירות המדינה למדוד את העבודה, הערכה של העבודה של עובדי המדינה לא רק לפי התשומות אלא גם לפי התוצאות?
עאידה תומא סלימאן: אמרו לי: 'כן, אנחנו עושים הערכה כזו'.
עאידה תומא סלימאן: הנשים שלא עשו שעות נוספות, התוצאות שלהן, מה הערכתם אותן?
עאידה תומא סלימאן: הם אמרו שהן אפילו יותר טובות ויותר יעילות מהגברים.
עאידה תומא סלימאן: אמרתי: 'אז במקום להוריד', כאילו מה שנעשה במקרה הזה, זה שהגברים שהתוצאות שלהם היו פחותות מהנשים קיבלו על זה תוספת שכר דרך זה שנתנו להם לעבוד שעות נוספות כדי לסגור את הפער.
עאידה תומא סלימאן: במקום לתקן את המעוות ולבוא ולהגיד: 'תשמעו, יש לנו', אז באים וסוגרים את הפער דווקא כך.
עאידה תומא סלימאן: אני מבינה, אי אפשר עכשיו לבוא להוריד ממרכיב שכר שהפך קבוע כזה לבוא ולהוריד אותו ממישהו.
עאידה תומא סלימאן: אבל, הגישה כולה באה ודורשת עוד יותר.
עאידה תומא סלימאן: כאילו אישה שבאמת רוצה להשתכר שווה לגבר, למרות שהתוצאות והיעילות שלה היו גבוהות בשעות העבודה הרגילות, עכשיו היא תצטרך לעשות את זה דרך שעות נוספות על חשבון השעות שהיא בבית.
עאידה תומא סלימאן: עדיין התפיסה לא עונה ממש על הבעיה.
עאידה תומא סלימאן: בעיניי זה בעצם להכביד על הנשים יותר באיזשהו שלב לצערי.
עאידה תומא סלימאן: אני לא מכוונת את זה אישי, זה עניין איך המערכת פועלת.
<אמי פלמור: אנחנו רק רוצים להגיד שאפשר למצוא פתרונות ואנחנו מוצאים פתרונות ומיישמים פתרונות.
<אמי פלמור: אנחנו חושבים שהדבר הזה נותן הזדמנות.
<אמי פלמור: אגב, לא רק לנשים, גם לאנשים עם מוגבלות שיותר קשה להם להגיע חמישה בימים בשבוע למשרדים.
<אמי פלמור: ההזדמנות הזאת של לעבוד חצי שבוע מהבית - - -
<אמי פלמור: זה גם ירוק יותר, פחות אנשים על הכבישים, מכוון שזה גם תומך יותר בקשישים שלה, כי אתה יכול להישאר קרוב להורים שלפעמים צריכים עזרה ועדיין להשתלב בשוק העבודה.
עאידה תומא סלימאן: זה גם טוב למה שנקרא פריפריה.
עאידה תומא סלימאן: כלומר, לא כולם צריכים לעבוד במרכז ולחיות שם.
<אמי פלמור: או בתל אביב.
<אמי פלמור: זה לגבי העסקות בנות ובני החברה הערבית.
<אמי פלמור: את יכולה לראות פה גרף מ-2012, רואים עלייה מתמדת.
<אמי פלמור: אני גאה להגיד שרק בשנה האחרונה הייתה עלייה של אחוז שלם בהעסקה.
<אמי פלמור: הדבר הזה נובע מפעילות פרואקטיבית של המשרד גם בכנסים שקיימנו בחיפה, והשנה בתל אביב, כדי לעודד השתלבות במשרד.
<אמי פלמור: הבנו שעד שלא באים ומחזרים אחרי העובדים, האמון שלהם שבאמת רוצים אותם במשרד המשפטים הוא לא גבוה.
<אמי פלמור: לצד זה עשינו סדנאות של "קו משווה" כדי ללמד את המראיינים אצלנו איך עושים ראיון רב-תרבותי.
<אמי פלמור: הדבר הזה משרת גם את בני החברה הערבית, גם את יוצאי העדה האתיופית, גם את - - -
עאידה תומא סלימאן: אני מחייכת כי בדיוק עכשיו המלצתי על הדברים שאת אומרת.
עאידה תומא סלימאן: חבל, למה לא לומדים, למה לא לומדים בתוך השירות?
<אמי פלמור: בגלל זה אמרתי לך שהדיון הזה, לא רק כי יש בעיות, אלא איך להעתיק מודל שעובד - - -
עאידה תומא סלימאן: בדיוק, שעובד דווקא.
<אמי פלמור: בואו נעבור לגרף הבא.
<אמי פלמור: כדי לעודד, אגב את ההשתלבות ואת ההעסקה הכנו ממש פירוט של כל יחידה ויחידה שלנו.
<אמי פלמור: אפשר לראות שיש לנו עשרות יחידות, כמה עובדים ביחידה הזאת וכמה מתוכם הם בני החברה הערבית, וגם באחוזים כמה זה, כדי שכל מנהל יראה את עצמו בטבלה ושהוא ידע שבשנה הבאה עוד פעם מתפרסמת טבלה.
<אמי פלמור: אנחנו יודעים מהניסיון שכל מנהל אוהב לראות את עצמו במקום גבוה בטבלה.
<אמי פלמור: אנחנו מקווים שהדבר הזה באמת יעודד העסקה - - -
עאידה תומא סלימאן: בתי המשפט נכללים פה?
<אמי פלמור: בתי המשפט זה גוף עצמי שמנוהל תחת שרת המשפטים, אבל לא תחתיי.
<אמי פלמור: למערכת בתי המשפט יש מנהל עצמאי, מר שפיצר - - -
עאידה תומא סלימאן: השאלה, אתם יודעים מה המצב שם?
<אמי פלמור: המצב שם אחר.
<אמי פלמור: אני יודעת שבשפיטה יש לא מעט.
<אמי פלמור: אני חושבת שבשפיטה יש 50% נשים עד לרמת בית משפט מחוזי - - -
<אמי פלמור: אני גם יודעת שיש השתלבות משמעותית של שופטים מהחברה הערבית במערכת המשפט.
<אמי פלמור: אבל, אני לא יודעת להגיד מספרים מדויקים.
<אמי פלמור: יש גם הרבה מאוד מועסקים כלליים במערכת המשפט - - -
עאידה תומא סלימאן: כעובדים מנהליים.
<אמי פלמור: ועוזרים משפטיים.
עאידה תומא סלימאן: עוזרים משפטיים הם לא אינדיקציה טובה כי עוזרים משפטיים, מה שמקפיץ את המספר של זה, כי זה נחשב כמעט משרת אמון, לשופט בעצמו יש לו את היכולת לבחור.
עאידה תומא סלימאן: סביר להניח ששופט ערבי ירצה גם לבחור עוזר משפטי ערבי מתוך ראייה גם לקדם את הייצוג ההולם.
עאידה תומא סלימאן: השאלה, במשרות האחרות, במנהלי מה המצב שם ובדרגים הגובהים של המנהלי, אני אצטרך לברר את זה כנראה.
<אמי פלמור: טוב, עברנו על הנתונים האלה.
<אמי פלמור: אני רוצה להגיד באופן כללי.
<אמי פלמור: הדבר הבא זה התפלגות התעסוקה.
<אמי פלמור: אפשר להעביר לשקף הבא.
<אמי פלמור: עוד דבר שפרסמנו כי אנחנו חושבים שזה חלק בלתי נפרד ולא רק האחוזים אלא בעלי תפקידים בכירים מקרב החברה הערבית, דרוזית והצ'רקסית כי היעד של הממשלה הוא רק להכניס אחוזים של עובדים אלא לראות אותם בתפקידים בכירים ומשמעותיים.
<אמי פלמור: יש לנו סמנכ"ל בכיר לתפעול ולוגיסטיקה בן העדה הדרוזית, מרי יוסף מנהלת האגף למשאבי אנוש שנמצאת פה אתנו.
<אמי פלמור: אנחנו רואים ממונים בפרקליטויות, אנחנו רואים - - -
עאידה תומא סלימאן: אני מבינה שהשם הוא מרי יוסוף.
עאידה תומא סלימאן: זה בסדר, פשוט לא הבנתי למה היא קשורה לייצוג כאן.
עאידה תומא סלימאן: <קריאה:> כנראה לא כתוב על המצח שאתה ערבי.
עאידה תומא סלימאן: את רואה שהיא אפילו לא נראית ערבייה.
עאידה תומא סלימאן: זה המשפט שתמיד הורג אותי: 'את אפילו לא נראית ערבייה'.
<אמי פלמור: אני עומדת עכשיו בראש צוות בין משרדי שעוסק במיגור הגזענות נגד יוצאי אתיופיה.
<אמי פלמור: היה שם שיח מאוד מעניין, כי חלק מהשותפים מהחברה האזרחית שהם עצמם אתיופים אמרו שמפריע להם שלא עוסקים גם בסוגיה של הערבים, של גזענות כלפי הערבים.
<אמי פלמור: התפתח שיח בכלל על הגזענות הספציפית על רקע צבע עור.
<אמי פלמור: דיברנו על זה שצבע עור שזה דבר שאתה לא יכול להסתיר אותו בכל דרך.
<אמי פלמור: כלומר, זה דבר שאפילו אין לך שלוש שניות של העדר שיפוט, יש שיפוט מידי.
<אמי פלמור: התקרית שהתרחשה פה עכשיו מראה עד כמה - - -
עאידה תומא סלימאן: נכון, את צדקת.
<אמי פלמור: שצבע העור זה משהו שאי אפשר להתבטל בו.
<אמי פלמור: או.
<אמי פלמור: קיי.
<אמי פלמור: אנחנו רואים פה בעלי תפקידים מאוד בכירים.
<אמי פלמור: זה לא רק תפקידים בכירים, זה שכר גבוה.
<אמי פלמור: באמת זה משהו שמקרין בכל מובן על הסטטוס וגם על הרצון להשתלב בתפקידים האלה בעתיד, ואנחנו מקווים שכך יהיה.
<אמי פלמור: אנחנו עוברים עכשיו לייצוג של יוצאי אתיופיה.
<אמי פלמור: אנחנו נמצאים במספרים נמוכים ובאחוזים נמוכים.
<אמי פלמור: זה אתגר שהשנה שמים עליו פוקוס מתוך ניסיון למצוא שם פתרונות.
<אמי פלמור: זו קבוצת אוכלוסייה הרבה הרבה יותר קטנה, היא רק אחוז וחצי מהאוכלוסייה הכללית.
<אמי פלמור: יש רק 25 בוגרים מדי שנה של לימודי משפטים כך שממילא הפוטנציאל הוא מאוד לא גבוה, אבל אנחנו- - -
עאידה תומא סלימאן: האחוז הוא כמעט - - -
<אמי פלמור: 0.75, כאשר האחוז באוכלוסייה הוא 1.5% וגם האחוז - - -
עאידה תומא סלימאן: אני חייבת להגיד שזה פרופורציונאלי של ה-10% האוכלוסייה הערבית, זה הישג לא מבוטל במיוחד עם הקשיים שאת דיברת עליהם ועם הזמן שהם נמצאים בתוך המדינה.
<אמי פלמור: אנחנו נעבור לשקף שעוסק בנושא של ההשתלבות של האנשים עם מוגבלות.
<אמי פלמור: בשקף הזה אנחנו לא ממש יכולים לתת נתונים מאוד מדויקים, בין השאר בגלל שיש גם אנשים עם מוגבלות בתוך המשרד שלא מזוהים ככאלה, שלא מעוניינים להיות מזוהים ככאלה מסיבות אישיות.
<אמי פלמור: מעבר לזה, אנחנו נמצאים בתחילתו של תהליך.
<אמי פלמור: נמצא פה נציב שוויון הזדמנויות לאנשים עם מוגבלות.
<אמי פלמור: חלק מהמועסקים במשרד שלנו מועסקים בנציבות וזאת לא חכמה, את זה אני אומרת ביחס למשרד באופן כללי.
<אמי פלמור: החכמה היא באמת לנסות ולראות איך אנחנו מצליחים להגיע לקהל יותר נרחב.
<אמי פלמור: גם פה אנחנו נעזר גם בחברה האזרחית וגם במנגנונים קיימים במשרד הכלכלה, בביטוח הלאומי.
<אמי פלמור: אני מקווה שאנחנו נצליח באיתורים יותר משמעותיים של עובדים.
עאידה תומא סלימאן: אני חייבת להגיד שקיבלתי פנייה אישית, אתמול לקראת הדיון הזה, של אישה עם מוגבלות, היא עורכת דין, עובדת בפרקליטות, לא זוכרת.
עאידה תומא סלימאן: לא בפרקליטות, היא עובדת בייעוץ משפטי באחד מהמשרדים ולא באופן ישיר בשירות המדינה, כנראה דרך עבודת פרילנסרית או משהו כזה.
עאידה תומא סלימאן: ניסו לפטר אותה כשהייתה בהיריון ולא הצליחו.
עאידה תומא סלימאן: היא חזרה לעבודה אחרי שהיא ילדה.
עאידה תומא סלימאן: אתם כנראה מכירים את המקרה.
עאידה תומא סלימאן: היא עבדה כמה חודשים ובכל זאת רוצים לפטר אותה.
עאידה תומא סלימאן: היא אומרת שבאחד מהמשרדים יש משרות ייעודיות לאנשים עם מוגבלות, בייעוץ משפטי, והיא יכולה להשתלב שם ובכל זאת מפטרים אותה והיא לא נכנסת לעבוד.
עאידה תומא סלימאן: מה עושים במקרה הזה?
<אמי פלמור: אני אגיד באופן כללי.
<אמי פלמור: קודם כל, באמת יש תקנים ייחודיים שנועדו להקל על ההשתלבות של אנשים עם מוגבלות, תקנים של החשבת הכללית.
<אמי פלמור: במסגרתם האנשים יכולים להשתלב לתקופה של 15 חודשים.
<אמי פלמור: בעצם הכוונה לתת באמת איזה תקן על-תקני שבעצם שאחרי שהאדם יעבוד יהיה סיכוי יותר טוב להשתלב בתקן רגיל.
<אמי פלמור: חשוב לי להגיד שכל הנושא של העדפה מתקנת, דווקא בגלל שאנחנו עוסקים בזה בצורה מאוד אינטנסיבית, הוא לא נועד לשלב אנשים עם יכולות לא מספיק טובות או עם אי התאמה, רק בזכות שמדובר באישה, בערבי, באדם עם מוגבלות וכן הלאה.
<אמי פלמור: אם אנחנו מדברים על מקרה מסוים שאנחנו חושבים שאנחנו מזהים אותו, כנראה מדובר באישה שלא השתלבה מבחינה מקצועית.
<אמי פלמור: אני לא לרוצה לדבר מעבר לזה כי - - -
עאידה תומא סלימאן: בגלל זה גם אני לא דיברתי.
עאידה תומא סלימאן: הייתה בקשה להגיע לדיון, אני הצעתי שבמקרים קונקרטיים פרטיים אנחנו נוכל להמשיך לדבר על זה.
עאידה תומא סלימאן: אני אפנה אליכם באופן מסודר ואז אולי אני אקבל תשובה יותר מפורטת.
<אמי פלמור: עוד נושא שאנחנו עוסקים בו והוא לא נמצא בהחלטות ממשלה.
<אמי פלמור: יש עכשיו איזו החלטה עקרונית בנושא הזה, נושא של תעסוקת חרדים.
<אמי פלמור: גם בהקשר הזה אנחנו חושבים שלאור היציאה המבורכת של הציבור החרדי לשוק העבודה, מן הראוי שגם אנחנו ניקח חלק בדבר הזה ונעודד את התעסוקה הזאת.
<אמי פלמור: אין כל כך הגדרה מיהו חרדי ואנחנו גם לא מסמנים את החרדים, אבל אנחנו רוצים להראות לך עוד סרטון לסיום.
<אמי פלמור: אני רוצה להגיד באופן כללי שאני חושבת שהדבר הכי חשוב שבעצם הייתי רוצה שאת תיקחי מהדיון הזה, כשכותבים דוח מקבלים מראה.
<אמי פלמור: במראה הזאת אתה יודע איפה אתה טוב ואיפה לא טוב.
<אמי פלמור: זה לא חכמה שהתחלנו עם הנשים בדוח הזה, כי זה המקום שאנחנו הכי טובים בו.
<אמי פלמור: משם עברנו לבני החברה הערבית כי גם שם יש לנו הישגים ואנחנו יודעים איך לעשות, ולקראת הסוף שמנו את הדברים שהם פחות חזקים אצלנו.
<אמי פלמור: אני חושבת שלחייב את משרדי הממשלה לפרסם דוח, לתת דין וחשבון, השאלון הזה של משרד הכלכלה שחייב אותנו לראות פערי שכר ולהבין באמת איפה הדברים עובדים יותר נכון, זה כלי מאוד משמעותי לשינוי.
<אמי פלמור: בואו נראה עכשיו את הסרטון.
עאידה תומא סלימאן: אני חייבת להגיד שהייתה לי ישיבה, יש משהו בעיניי שאינו מתקבל על הדעת, כשביקשתי לדעת סטטיסטיקה של המצב של ייצוג הולם גם של נשים וגם של אוכלוסיות האחרות, היום בבוקר קיבלתי תשובה שהסטטיסטיקה והמספרים בתוך המערכת לא מדויקים ובלתי אפשריים- - -
<אמי פלמור: מה שהובא לנציבות.
<אמי פלמור: אני לא מקבלת אותם כמובן.
<אמי פלמור: אני אפעל שאני אקבל את הסטטיסטיקה הנכונה.
הקרנת סרטון: חרדי חסיד גור.
הקרנת סרטון: כבר בילדות נמשכתי ללמוד משפטים ואולי לעסוק בעריכת דין.
הקרנת סרטון: זאת אומרת, התחום הזה עניין אותי תמיד.
הקרנת סרטון: כיום, היום אני עובד בפרקליטות מחוז ירושלים, פלילי.
הקרנת סרטון: יש כאלה מהמשפחה המורחבת שאמרו לי שהכי פרקטי שאהיה מורה.
הקרנת סרטון: יותר אימא ויותר נוכחת בבית.
הקרנת סרטון: לא הרהרתי לרגע שכל מה שרצתי להיות בחיים זה להיות עורכת דין ולעשות צדק.
הקרנת סרטון: כבר בימי בית הספר, כבר מגיל מוקדם אני ידעתי שאני רוצה להיות עורך דין.
הקרנת סרטון: למעשה החלטתי להיות עורכת דין עוד כשהייתי נערה.
הקרנת סרטון: אני החלטתי שאני מאלה שעוזרים וזה למעשה אחד הדברים שעיצבו אותי להיות עורכת דין במגזר הציבורי.
הקרנת סרטון: אני עד גיל 13 ראיתי יחסית טוב ואז הייתה לי התדרדרות בראייה.
הקרנת סרטון: בשנים שאני למדתי בתיכון למערכת לא היו את הכלים להתמודד עם תלמיד עיוור.
הקרנת סרטון: גיליתי מהר מאוד שדווקא האנשים המוכשרים ביותר, אנשים עם תחושת השליחות המאוד מאוד חזקה, דווקא הם באים למגזר הציבורי כדי לנסות ולהשפיע, להזיז דברים ולעשות את השינוי האמתי.
הקרנת סרטון: מי שמגיע למשרדים של משרד המשפטים יכול כבר היום לראות ייצוג נרחב של כל הגוונים של החברה הישראלית.
הקרנת סרטון: צריך שהייצוג הזה יהיה משמעותי יותר ולכן אנחנו פועלים באופן אקטיבי שנה אחרי שנה כדי שהדבר הזה יקרה.
הקרנת סרטון: משרד המשפטים הוא משרד מאוד חברתי ומגוון.
הקרנת סרטון: הוא צריך לתת הזדמנויות לציבורים רבים שייקחו חלק מהפעילות המשמעותית מאוד של מדינת ישראל שנעשית במשרד המשפטים.
הקרנת סרטון: כשהגעתי לראיון לפני ההתמחות היה לי חשש גדול.
הקרנת סרטון: אנשים בדרך כלל אוהבים לראות אנשים שדומים להם, שמתחברים אליהם יותר.
הקרנת סרטון: חששתי שהמראה שלי ייצור הרחקה כבר ברגע הראשון.
הקרנת סרטון: אני גילתי שזה בדיוק להפך.
הקרנת סרטון: האנשים התרשמו מאוד מהנכונות והרצון שלי לעבוד במקום הזה, אף אחד לא ניסה לשנות אותי.
הקרנת סרטון: ייצרו בשבילי סביבת עבודה הכי נעימה שאפשר.
הקרנת סרטון: הגשתי בחשש רב מועמדות לפרקליטות.
הקרנת סרטון: זה היה ראיון ראשון שלי.
הקרנת סרטון: ההתמחות פה הייתה עבורי תקופה אדירה, תקופה מלמדת, מאתגרת, תקופה מאוד מאוד קשה.
הקרנת סרטון: זימנו אותי לראיון, נדמה לי שבועיים אחרי ניתוח קיסרי.
הקרנת סרטון: הגעתי לפרקליטות חיפה, התראיינתי שם ובאותו יום הודיעו לי שהתקבלתי.
הקרנת סרטון: אני זוכרת שהייתי עם תפרים עדיין וממש קפצתי לשמיים, אמרתי 'יא, התקבלתי'.
הקרנת סרטון: זה כאב לי יומיים אחרי.
הקרנת סרטון: הגעתי לתפקיד במשרד המשפטים לאחר שירות של 35 שנה בצה"ל.
הקרנת סרטון: בתפקיד האחרון הייתי קצין לוגיסטיקה ראשי.
הקרנת סרטון: השתחררתי בדרגת תת אלוף.
הקרנת סרטון: היום אני משמשת כראש מדור אזרחים בסיוע המשפטי מחוז צפון, נצרת.
הקרנת סרטון: כוח הסיוע המשפטי בעצם נותן סיוע לאנשים מעוטי יכולת.
הקרנת סרטון: אחד הדברים שגרמו לי לעבוד בשירות המדינה בכלל ובמשרד המשפטים בפרט, זו העבודה שמשרד המשפטים הוא משרד מקדם שוויון אנשים בעלי קושי.
הקרנת סרטון: זה משרד שהוא רב-גווני.
הקרנת סרטון: כבן העדה הדרוזית אני חושב שיש חשיבות גדולה לשלב כמה שיותר עובדים מעדות אחרות.
הקרנת סרטון: אני חושב שזה יגביר את תחושת השייכות למדינה.
הקרנת סרטון: אני יודעת את הקשיים שיש לנו, אבל להמשיך הלאה ולא להיתקע שמה.
הקרנת סרטון: אני חושבת שכל אחד מאתנו יכול, אם יש לו את היכולות, לאייש כל משרה שהוא רוצה.
הקרנת סרטון: אנחנו גם רוצים לפתח יותר ערנות להתאמות הנדרשות כאשר מדובר במגבלות כאלה ואחרות.
הקרנת סרטון: אנחנו פה כדי להגיד את זה ולהצהיר את זה.
הקרנת סרטון: כמי שמגיעה מחברה בוודאית שהיא מאוד סוגרה, אני מבינה את הלקוחות שלי הרבה יותר מכל אדם אחר.
הקרנת סרטון: אני גם תורמת לקהילה שלי ואני תורמת למשרד.
הקרנת סרטון: שמגיעים בני מיעוטים למשרדים השונים כדי לקבל שירות ולראות שיש גם נציגים מהחברה הערבית ובעיקר שהם גם דוברי השפה.
הקרנת סרטון: זה מנגיש את המשרדים אליהם.
הקרנת סרטון: על מנת לגשר על משבר האמון שקיים לרוב בקרב המיעוטים לבין מערכת אכיפת החוק, לטעמי, בעצם הדרך הטובה ביותר לעשות את זה, זה לשלב נציגים מוכשרים בעצם כדי לנסות ולבסס את האמון הזה מחדש.
הקרנת סרטון: שלא תטעה, לא יקבלו אותך לעבודה בשירות הציבורי רק כי אתה ערבי.
הקרנת סרטון: יקבלו אותך בעיקר בגלל שאתה מוכשר.
הקרנת סרטון: כשאנשים רואים בתוך המערכת אנשים ששומעים להם, חושבים כמותם בוודאי שזה מגביר את האמון שלהם בה.
הקרנת סרטון: האפליה קיימת והיא קיימת.
הקרנת סרטון: אני מצטערת אם אני מגלה פה איזה סוד, אבל אני נתקלת בה ביום-יום שלי גם היום.
הקרנת סרטון: כפרקליטה, כשאני הולכת בבתי משפט ועורכי הדין והסנגורים מרימים גבה כי הם לא מבינים שאיתי הם שוחחו בטלפון, אז אני מבינה שזה קיים.
הקרנת סרטון: קיימים קשיים שלאט- לאט מצטמצמים, מצמצמים.
הקרנת סרטון: איך אתה רואה את עצמך בעוד עשר שנים?
הקרנת סרטון: אני לא רואה את עצמי בכלל, אבל אני אגיד לך איפה אני רוצה להיות.
הקרנת סרטון: איזה פרטים אתה רוצה לשמוע?
הקרנת סרטון: בסדר.
הקרנת סרטון: אני מאוד מאוד רוצה להיות שופט.
הקרנת סרטון: למשל בארצות הבית יש כבר שופט פדראלי שהוא עיוור לגמרי.
הקרנת סרטון: אם היום אני מייצג בתיק ומגן על נאשם, אני לא חושב שיש הבדל אם אני אהיה בצד הזה של העולם או בצד השני.
הקרנת סרטון: בעוד עשרים אני מקווה להמשיך ולהתקדם בפרקליטות.
הקרנת סרטון: אני יודע שזה המקום שלי ואני מעוניין להתקדם בו כמה שאוכל.
הקרנת סרטון: ככל שאתם משקיעים היום מאמץ יותר, הילדים שלנו, הדורות הבאים ישקיעו פחות.
הקרנת סרטון: אני כל כך מכורה לעבודה, באמת זה ככה.
הקרנת סרטון: הייתי רוצה קודם כל להתקדם בתוך משרד המשפטים, להתמקצע, ללמוד ובעוד עשר שנים הייתי רוצה לראות את עצמי על כס השיפוט.
הקרנת סרטון: אני באמת חושב שאם אדם רוצה להשקיע ויש לו יכולות טובות, משרד המשפטים הוא מקום מדהים בשבילו, לפחות כמו שהוא בשבילי.
הקרנת סרטון: ההזדמנות לעבוד במשרד המשפטים היא הזדמנות לבוא למקום שבו אתה עושה דבר בעל משמעות לחברה, לכלל תושבי המדינה, אבל לא פעם לקהילה שאתה בא ממנה.
הקרנת סרטון: משרד המשפטים כמשרד מטה מאוד מאוד חזק שחולש על כל תחומי החיים בעצם, וכמעט על כל הנושאים שעוסקת הממשלה.
הקרנת סרטון: הוא צריך להוות דוגמה ומופת למשרדי הממשלה האחרים ולמגזר הפרטי בייצוג הולם של אוכלוסיות מגוונות.
הקרנת סרטון: ישבתי בישיבות בתחומים מגוונים.
הקרנת סרטון: אחרי שאתה מסיים יום כזה אתה רואה שבאמת אתה משפיע על סדר היום.
הקרנת סרטון: תחושה כזאת של שליחות אני לא חושב שאפשר לחוות.
עאידה תומא סלימאן: ברוך הבא חבר הכנסת אוסאמה סעדי.
עאידה תומא סלימאן: אני בטוחה שהיית עסוק.
עאידה תומא סלימאן: אבל, דווקא כאשר יש ישיבה - - -
אוסאמה סעדי: אני ראיתי את זה, זה בסדר.
עאידה תומא סלימאן: אני חייבת להגיד, אתה הפסדת לפחות ישיבה שאין בה צעקות, אין בה זה, אלא יש בה תקווה שהדברים כן יכולים להשתנות.
עאידה תומא סלימאן: אני חייבת להגיד שלא רק שאתם יודעים לבחור אנשים טובים וכנראה מבריקים, אלה אתם יודעים לבחור חברה שיודעת לעשות סרטים בצורה מאוד יפה.
<אמי פלמור: אני רק רוצה להגיד לך, יש לנו יותר מועמדים לכל סרט מאשר מספיק הזמן.
<אמי פלמור: זאת אומרת, יש הרבה אנשים מוכשרים היום שעובדים במשרד ושבאמת עשו דרך משמעותית.
<אמי פלמור: אני רק להגיד, מכיוון שקטענו את הסוף, אנחנו מראים בסוף גם איפה כל אחד למד כדי להעביר את המסר שגם מי שלמד במכללה ולא רק מי שהגיע לאוניברסיטאות - - -
עאידה תומא סלימאן: כן, מאייסה אמרה שהיא למדה במכללה ועשתה תואר שני באוניברסיטת חיפה.
עאידה תומא סלימאן: אבל, אני הקשבתי לחלק של הגבר החרדי שהוא אמר: 'חשבתי שבגלל שאני נראה אחרת מהתחלה'.
עאידה תומא סלימאן: מעניין מאוד כי הסקר שפרסמנו, סקר דעת הקהל, בוועדה ביום האישה שבדק את הנושא של הרגשת הביטחון אצל האוכלוסייה במדינת ישראל, אנחנו התייחסנו לביטחון האנושי ולא רק הביטחון, מה שנקרא, אישי או הלאומי.
עאידה תומא סלימאן: אחד הדברים שבלטו, גברים חרדים ונשים ערביות הם אלה שהביעו את החשש הכי גדול שייפלו נגדם על רקע החזות החיצונית.
עאידה תומא סלימאן: כשניסיתי להבין למה דווקא גברים חרדים יותר מנשים, נגיד, חרדיות, הבנתי אחר כך שנשים חרדיות, שוב, יכולות להיראות כאילו ולהיטמע בתוך המראה הכללי יותר מגברים חרדים.
עאידה תומא סלימאן: נשים ערביות, מה שהסביר, זה כל הנושא של חיג'אב כי זה מבליט את הזהות של האישה.
עאידה תומא סלימאן: זה בדיוק מותאם למה שנאמר פה.
<אמי פלמור: אני אגיד שבמשרד שלנו יש נשים ערביות עם חיג'אב ואנחנו, באמת אני רוצה להגיד, מתגאים בזה שיש לנו סביבת עבודה מוגנת בכל מיני מובנים.
<אמי פלמור: העובדה שזה גם משרד נשי מאוד, זה גם הפך את המקום הזה לסביבת עבודה מוגנת יחסית מבחינת הטרדות מיניות.
<אמי פלמור: גם הדבר הזה הוא חשוב לנשים שמגיעות מחברה שמרנית, בין אם זה נשים ערביות, בין אם זה נשים חרדיות - - -
עאידה תומא סלימאן: חשוב לכולם.